མདོར་ན་བོད་པའི་སྤྱི་ཚོགས་ནང་དོལ་རྒྱལ་གྱི་རྩོད་རྙོགཆུ་སྒང་ནང་ཁུལ་གྱི་རྩོད་རྙོགགཞོན་ནུ་ནང་ཁུལ་གྱི་རྩོད་རྙོགརང་བཙན་དང་དབུ་མའི་ལམ་གྱི་རྩོད་རྙོགཀརྨ་པ་གཉིས་ཀྱི་རྩོད་རྙོགསྲིད་སྐྱོང་འོས་བསྡུའི་སྐབས་ཀྱི་རྩོད་རྙོག་སོགས་མང་པོ་ཞིག་བྱུང་ཡོད།རྩོད་རྙོག་དེ་དག་གི་སྣེ་མོ་ན་ཡོད་མཁན་ཚོའི་དཀའ་ངལ་རིམ་པས་སེལ་ཐུབ་ནའང་།ཨ་ཕྲུག་ཚོར་རང་ཉིད་ལ་དཔག་ཚོད་ཀྱིས་སེལ་མི་ཐུབ་པའི་དཀའ་ངལ་མང་པོ་མུ་མཐུད་དུ་ཡོད།བཙན་བྱོལ་ནང་གི་མི་སྣ་ཆེ་ཁག་ཁ་ཤས་ཀྱིས་ཨ་ཕྲུག་དག་བེད་སྤྱོད་བཏང་རྗེས་རྒྱུ་ནོར་སོགས་ཀྱི་ཐོག་ནས་དཀའ་ངལ་གང་ཡང་མེད་པ་བཟོས་ཡོད་པ་མ་ཟད།ཕྱི་རྒྱལ་ཡུལ་གྲུ་ཁག་ཏུ་བཏང་བའང་གང་མང་བྱུང་ཡོད།གནད་ཡོད་མི་སྣ་རེ་ཟུང་གིས་ཨ་ཕྲུག་རྣམས་ཤ་ཚ་སེར་སྣ་གང་ཡང་མེད་པར་བེད་སྤྱོད་བཏང་ཞིང་།བེད་སྤྱོད་མེད་སྐབས་སྣང་མེད་དུ་བཏང་ནས་བདག་པོ་དང་ཨ་ཕྲུག་གཉིས་ཁ་གཏད་དུ་གྱུར་པའང་མང་པོ་མཐོང་རྒྱུ་ཡོད་པ་སོགས་ནི་ཨ་ཕྲུག་དག་གི་དཀའ་ངལ་ཡིན་ལ།ཨ་ཕྲུག་དག་གིས་རང་ཉིད་ཀྱི་གནས་བབས་ངོ་མ་ཤེས་ན་ཨ་ཕྲུག་ནི་དུས་རྒྱུན་ཨ་ཕྲུག་རང་ཡིན་པ་ལས་གཅེས་ཕྲུག་ཅིག་གཏན་ནས་མིན།།